14 Nov 2019, 05:18:10 के समाचार About us Android App Advertisement Contact us
By Dabangdunia News Service | Publish Date: Sep 9 2019 1:43AM | Updated Date: Sep 9 2019 1:43AM
ब्रेकअप होने के बाद कई लोग इस तरह टुट जाते हैं जैसे कि उनकी दुनिया खत्‍म हो गई हो । ये लोग ब्रेकअप के बाद कुछ भी करने के लिए तैयार रहते हैं। ब्रेकअप होने के बाद अक्सर लोग अपनी बर्बादी का इरादा पक्का कर लेते हैं। ब्रेकअप का दर्द शरीर पर लगे लाखों चोटों से कहीं ज्यादा होता है क्योंकि ये ऐसा दर्द होता है जो दिखता नहीं है लेकिन इसकी चोट आत्मा तक को हिला कर रख देती है। यह एक ऐसा शब्द जो अच्छे-अच्छों को तोड़ देता है। और अगर आप थोड़े संवेदनशील इंसान हैं तब तो फिर भगवान ही मालिक है। किसी काम में मन नहीं लगता। हर काम भारी लगने लगता है, यहां तक की सुबह बिस्तर से निकलना भी पहाड़ के समान हो जाता है।
संयम से ले काम : धैर्य आपको हमेशा ही रखना चाहिए क्योंकि कई बार इससे बिगड़े हुए रिश्ते भी सुधर जाते हैं। वहीं ब्रेकअप के बाद भी आपको खुद पर और अपनी फीलिंग पर कंट्रोल रखना चाहिए। आप इस वक्त कितने दर्द में हैं इस बात का पता समने वाले को न चलने दें। क्योंकि हो सकता है कि आपके लिए ठीक वैसी ही फीलिंग और तड़प वो भी महसूस कर रहा हो। ऐसे में दूसरी तरफ से वापसी के काफी चांस होते हैं। इसलिए खुद पर धैर्य रखकर सही वक्त आने का इंतजार करें।
सोशल मीडिया पर एक-दूसरे पर न उठाएं उंगली : आजकल सोशल मीडिया का बुखार हर किसी पर इस तरह चढ़ा हुआ है कि सोते-जागते बस हर कोई अपनी छोटी से बड़ी बता इस पर पोस्ट करता रहता है। वहीं कई लोगों की तो दिन की शुरूआत ही सोशल मीडिया पर पोस्ट के साथ होती है। वहीं आप अपने ब्रेकअप को लेकर सोशल मीडिया पर पोस्ट डालने की गलती कतई न करें। कई बार आपको लगता है कि आप अपना दर्द अगर सोशल मीडिया पर पोस्ट या ब्रेकअप का स्टेटस के जरिए बयां करेगें तो ये गलत है। इससे सामने वाला व्यक्ति ज्यादा नाराज हो सकता है और इससे भी उसके लौटने की उम्मीद कम हो जाती है।
एक्सपर्ट से लें सलाह : कई बार देखा गया है कि ब्रेकअप का सदमा इतना ज्यादा लगता है कि लोग डिप्रेशन में चले जाते हैं। अगर आपके साथ भी कुछ ऐसा हो रहा है तो आको एक्सपर्ट की मदद लेना जरूरी हो जाता है। ऐसा करने से आपको अपने अतीत से बाहर निकलने में काफी मदद मिलेगी साथ ही आप आगे की जिंदगी के बारे में अच्छे से सोच सकेगें।